text: Én sæbekassebil - ét rekordforsøg
  30 april 2011 kl. 17.36
  Trælasten i Vejen forsøgte i dag at slå rekorden for den længste køretur i den samme sæbekassebil på tid. Seks timer tog rekordforsøget, og sæbekassebilen var konstant på farten.
  Der var én regel. Føreren af sæbekassebilen skulle være under 14 år. Ellers gjaldt det bare om at køre så langt som overhovedet muligt. Og helst længere end 49,5 kilometer, som den tidligere rekord lød på.
  - Vi synes det er en sjov ide, for at få skabt lidt liv i byen. Og interessen har været rigtig god. Vi har ikke manglet deltagere på et eneste tidspunkt i løbet af dagen, siger arrangør af forsøget og trælastchef Ole Stubbe.
  Da de seks timer var ovre, lød samtællingen på hele 56 kilometer. Hvilket er mere end nok til at slå den gamle rekord.
  - Vi er meget stolte, men nu må vi se, om Guiness også godkender rekorden. Der er en hel del papirarbejde, før vi har et svar på det, siger Ole Stubbe.
  